สังคมข่าวหุ้น
ตลาดหุ้นไทยล่าสุดปิดการซื้อขายที่ระดับ 1,567.19 จุด ปรับเพิ่มขึ้น 7.63 จุด พ่วงด้วยมูลค่าการซื้อขายรวม 4.2 หมื่นล้านบาท
3 มี.ค. 2560

นิวส์เวฟ
ตลาดหุ้นไทยล่าสุดปิดการซื้อขายที่ระดับ 1,567.19 จุด ปรับเพิ่มขึ้น 7.63 จุด พ่วงด้วยมูลค่าการซื้อขายรวม 4.2 หมื่นล้านบาท
* เมื่อวานวอลุ่มซื้อขายของตลาดหุ้นไทยถดถอยกันลงไปเยอะ โดยขาเข้าซื้อสุทธิทางฝั่งสถาบันกลายเป็นผู้เข้าเก็บมากสุด 1,604 ล้านบาท ตามด้วยบัญชีบริษัทหลักทรัพย์ 544 ล้านบาท ส่วนขาเทขายสุทธิทางพี่รายย่อยสาดออกมากสุด 1,210 ล้านบาท ตามด้วยต่างชาติ 938 ล้านบาท
* สัปดาห์นี้เข้าสู่ช่วงสิ้นสุดเทศกาลประกาศงบปี 59 กันเป็นที่เรียบร้อยแล้ว
* โดยหนึ่งในหุ้นเติบโตได้ดีกว่าคาด คือ SQ ซึ่งปิดจ็อบงบปี 59 ฟาดฟันกำไรสูงถึง 323 ล้านบาท เติบโตทะลุ 200%
* ที่สำคัญยังตุนแบ็กล็อกในมือสูงเฉียด 40,000 ล้านบาท นับเป็นแบ็กล็อกสูงทุบสถิติของบริษัท
* แบ็กล็อกมหาศาลกินยาวได้สบายจนเท่ากับล็อกการเติบโตได้อีกนาน เล่นสั้นหรือซื้อลงทุน จัดไปได้ทั้งหมด
* ต่อกันด้วยหุ้นรับเหมาก่อสร้าง ยังคงโฟกัสเลือกไปที่ 2 หุ้นหลัก คือ UNIQ และ CK * เริ่มกันด้วยฝั่ง UNIQ ชอบในสตอรี่การเติบโตของบริษัทที่มีรายทางออกมาต่อเนื่อง
* โดยเฉพาะงวดปี 60 ซึ่งถือเป็นอีกหนึ่งปีที่จะมีโอกาสทำกำไรนิวไฮอีกหน
* เพราะถ้าอิงจากที่โบรกฯ คาดกันไว้น่าปิดปีนี้กำไรน่าโตเฉียดใกล้ 1 พันล้านบาท
* หลังจากในปัจจุบันมีแบ็กล็อกในมือแล้วประมาณกว่า 3 หมื่นล้านบาท และอย่างน้อยจะบันทึกกันเข้าในปีนี้ได้ไม่ต่ำกว่า 1 หมื่นล้านบาท
* ถึงได้บอกว่าโอกาสฟันกำไรนิวไฮอีกหนึ่งปีติดต่อกัน ไม่ใช่เรื่องเว่อร์เกินไป
* ส่วนตัว CK จากเดิมที่หวั่นกันว่า ปิดงบปี 59 กำไรอาจทรุดหายไปเยอะ สุดท้ายปิดฉากมีกำไร 2,000 ล้านบาท
* แม้จะลดลงจากปี 58 ที่มีกำไร 2,192 ล้านบาท แต่ถือว่าลดลงไปเล็กน้อยประมาณ 8% ซึ่งยังอยู่ในเกณฑ์พอรับได้
* เทรนด์ปีนี้จะกลับมาฟื้นตัวได้อีกครั้ง พร้อมกับพ่วงตุนแบ็กล็อกในมือไปแล้วท่วมท้น 1 แสนล้านบาท
* และที่น่าสนใจในปีนี้เองทางภาครัฐยังมีแผนผลักดันแผนลงทุนโครงสร้างพื้นฐานออกมาอีกเพียบ ทำให้ CK จะกลายเป็นอีก 1 หุ้นเด่นที่ได้รับผลประโยชน์เต็มสูบ * หุ้น AJD หลังจากเงียบหายกันไปนาน หวนกลับมาอีกทีด้วยการประกาศข่าวดีฟาดกำไรปี 59 ทะลัก 355 ล้านบาท
* โดยคิดเป็นการเติบโตแบบก้าวกระโดดถึง 5,473% เมื่อเทียบปี 58 ที่มีฐานกำไรต่ำแค่ 6 ล้านบาท* ล่าสุดทางผู้บริหารอย่าง “อมร มีมะโน” ประธานเจ้าหน้าที่บริหาร AJD มั่นใจงวดปี 60 จะเติบโตได้ต่อเนื่อง
* ด้วยแรงหนุนจากตัวธุรกิจตู้เติมเงินเอเจ เติมสบาย ที่จะเป็นหัวหอกสำคัญสร้างรายได้เติบโต * แถมเร็วๆ นี้จะส่งธุรกิจตู้ขายน้ำอัตโนมัติ-ตู้น้ำลิตรเข้ามาเพิ่มช่องทางสร้างเงินอีก เอาล่ะเมื่อข่าวดีมาแล้ว สายเทรดดิ้งจัดกันไปได้เลย * ข้ามฝั่งมาที่หุ้น FN ปิดงบปี 59 มีกำไรที่ระดับ 146 ล้านบาท
* ถ้ามองแบบเผินๆ จะคิดว่า งบไม่ดีอะไร แต่ถ้าลองเจาะเข้าไปที่งบไตรมาส 4/59 จะเห็นการเติบโตที่แข็งแกร่งมาก
* โดยงวดไตรมาส 4/59 ทำกำไรทุบสถิติถึง 47 ล้านบาท โตขึ้นเกือบ 200% จากงวดปีก่อน
* ผลบวกมาจากการเปิดสาขาใหม่ที่อยุธยา ทำให้บริษัทมีศักยภาพในการสร้างรายได้และมีช่องทางขายสินค้ามากขึ้น
* ขณะที่แนวโน้มงวดไตรมาส 1/60 ยังดีต่อเนื่อง เพราะรับผลบวกสาขาอยุธยาแบบเต็มไตรมาสครั้งแรก
* ฟากโบรกฯ ให้ราคาเป้าหมายไว้สูงถึง 10.20 บาท อัพไซด์สูงกว่า 30%
* ปิดท้ายกันด้วยหุ้น ITEL วอลุ่มหุ้นเริ่มไหลกลับเข้ามาหนาแน่นกันอีกรอบ
* เพราะถือเป็นอีกหนึ่งหุ้นเด่นจากทางฝั่งของ mai ที่มีทั้งทิศทางธุรกิจสดใสและมีปัจจัยหนุนทั้งในระยะสั้นถึงระยะยาว * โดยระยะสั้นช่วงนี้ยังได้แรงหนุนจากงบปี 59 ที่ส่งท้ายออกมาแข็งแกร่งด้วยกำไรโตถึง 67 ล้านบาท
* ส่วนระยะกลางน่าสนใจประเด็นเรื่องการแตกพาร์เพิ่มสภาพคล่องและโอกาสเข้าคว้างานประมูลต่างๆ เพิ่มเติม
* และระยะยาวต้องจับตาไปที่ตัวธุรกิจดาต้าเซ็นเตอร์ซึ่งอัตราการใช้บริการกำลังโตวันโตคืนไม่หยุด
* จึงเรียกได้ว่า ITEL กำลังอยู่ในช่วงของการเติบโตแบบนอนสต็อป
* ด้านโบรกฯ ไม่รอช้าล่าสุดเคาะราคาเป้าหมายขานรับพื้นฐานไว้สูงถึงระดับ 15 บาท แหม..เด่นทั้งอัพไซด์และพื้นฐานขนาดนี้ นักลงทุนไม่ควรพลาดเด็ดขาด *